BESZÁMOLÓ KISKŐRÖS VÁROS 2014. ÉVI KÖLTSÉGVETÉSÉNEK TELJESÍTÉSÉRŐL

1. Az önkormányzati feladatellátás általános értékelése
Kiskőrös Város Képviselő-testülete (továbbiakban: Képviselő-testület) a 2014. évi költségvetését az 2/2014. (II.6.) önk. rendeletében alkotta meg, amely az év közbeni rendeletmódosításokkal biztosította és rögzítette az önkormányzat és intézményei gazdálkodásának éves kereteit. A rendelet az Önkormányzat előirányzatain kívül a Kiskőrösi Polgármesteri Hivatal, az Egészségügyi, Gyermekjóléti és Szociális Intézmény, a Kiskőrösi Sportigazgatóság, a Kiskőrösi Óvodák, a Petőfi Sándor Városi Könyvtár, valamint a Petőfi Szülőház és Emlékmúzeum előirányzatait tartalmazza. Az intézményi struktúrában, valamint a feladatellátásban változás nem történt. 
A Képviselő-testület az 1/2014. (I.22.) határozatával döntött, hogy az Önkormányzat részt vesz Magyarország 2014. évi központi költségvetéséről szóló 2013. évi CCXXX. törvény szerinti adósságkonszolidációban.
A Képviselő-testület a 27/2014. (III.26.) határozatával a Polgármesteri Hivatal Szervezeti és Működési Szabályzatát módosította.
A Képviselő-testület a 34/2014. (IV.01.) határozatával Támogatási szerződés megkötéséről hozott döntést a „Kiskőrösi Tanuszoda Projekt” és a „Kiskőrösi Tornaterem Projekt” PPP konstrukcióban létesült önkormányzati sportlétesítmények kiváltása tárgyában. 2014. április hónapban két részletben a támogatási összeg az Önkormányzat pénzforgalmi számlájára megérkezett, továbbutalása 2014. október 31-én történt. 
A PPP konstrukcióban létesült önkormányzati sportlétesítmények kiváltása tárgyában hozott további döntések: A Képviselő-testület 89/2014. (VIII.29.) határozatában döntött PPP konstrukcióban megvalósult a Kiskőrösi Tanuszoda és Tornaterem adásvételének és az ehhez kapcsolódó szolgáltatási szerződések megszüntetésének tárgyában, amely határozatát a 142/2014. (XII.3.) képviselő-testületi határozattal módosította.

A Képviselőt-testület a 69/2014. (V.28.) határozatával döntött arról, hogy 3 éves határozott időtartamra - 2014.07.01. napjától 2017.06.30. napjáig - a K&H Bank Zrt.-vel köt pénzforgalmi bankszámlaszerződést és 250.000.000 Forint keretösszegű folyószámlahitel szerződést. 
Alapító okirat módosítások: 

· 60/2014. (V.28.): Egészségügyi, Gyermekjóléti és Szociális Intézmény 

· 61/2014. (V.28.): Kiskőrösi Óvodák

· 62/2014. (V.28.): Petőfi Sándor Városi Könyvtár

· 63/2014. (V.28.): Kiskőrösi Polgármesteri Hivatal,
· 101/2014. (IX.17.) és 110/2014. (X.9.): Petőfi Szülőház és Emlékmúzeum

· 102/2014. (IX.17.) és 111/2014. (X.9.): Kiskőrösi Sportigazgatóság

Kiskőrösön 2014-es évben az országgyűlési képviselők, az európai parlament tagjainak, a polgármesterek és önkormányzati képviselők, valamint a nemzetiségi önkormányzati képviselők általános választása eredményes volt. A Képviselő-testület 2014. októberében megtartott alakuló ülésén a 118/2014. (X.22.) határozatával választotta meg az állandó bizottságainak tagjait, valamint további döntéseivel megválasztotta az alpolgármestert és módosította az Önkormányzat Szervezeti és Működési Szabályzatát. A bizottsági létszámok tekintetében az előző ciklushoz képest nem történt változás. 
A Képviselőt-testület a 135/2014. (XII.3.) határozatával a Petőfi Sándor Városi Könyvtár igazgató (magasabb vezető) beosztás ellátására pályázat kiírásáról döntött. 

A Képviselőt-testület a 145/2014. (XII.17.) határozatával a Kőröskom Kft. átalakulásának folyamatát elindította. Döntött arról, hogy a Kőröskom Kft.-ből kiválás útján létre kíván hozni non-profit gazdasági társaságot, amelynek fő feladat a közfeladat ellátás lesz a jövőben. 
A feladatok ellátásában további változások nem történtek.

A könyvviteli feladatok irányításáért, vezetéséért felelős személy nyilvános adatai:

· Név:                          Opauszki Mónika 

· Lakóhely:                  6211 Kaskantyú, Hunyadi utca 5.

· Regisztrációs szám:  169047
2. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket

Az Önkormányzat nettósított összes tárgyévi bevétele: 21.750.300 ezer Ft, ebből a költségvetési bevétel 3.078.055 ezer Ft; a finanszírozási bevételek 18.672.245 ezer Ft (részletesen a zárszámadásról szóló rendelet-tervezet 3. és a 4. mellékletekben).
A teljesített költségvetési bevételek 24 %-a közhatalmi bevételek között tervezett helyi adóbevétel. Az iparűzési adónál a bevételi többlet 93 millió Ft, a rendkívül hatékony végrehajtási, behajtási tevékenységnek és a lakossági, vállalkozói befizetéseknek köszönhetően. A magánszemélyek kommunális adójánál 1.940 ezer Ft és az idegenforgalmi adónál 815 ezer Ft a bevétel-túlteljesítés.

A gépjárműadó bevétel önkormányzatnál maradó része 11 millió Ft-tal haladta meg a tervezettet. Az e-útdíj bevezetésével egyidejűleg a magántulajdonos árufuvarozók versenyképességét javító intézkedések folyományaként az önkormányzatnál jelentkező bevétel ellentételezésére 5.060 ezer Ft támogatás érkezett. 
A költségvetési szerveknél foglalkoztatottak 2014. évi kompenzációjához 11.295 ezer Ft támogatást utaltak az Önkormányzat részére.
Az „Itthon vagy – Magyarország szeretlek” elnevezésű rendezvény kiadásaihoz 845 ezer Ft támogatást kapott Kiskőrös.
A 2014. évben a Magyar Államkincstár a 2013 évi elszámolás szabályszerűségét felülvizsgálta (10417-1/2014.), amely vizsgálat megállapításainak értelmében 16 ezer Ft-ot visszafizetése vált szükségessé, valamint a 2014. évi támogatás igénylését is ellenőrizte (10300-1/2014.), a vizsgálat eredményeképp a mutatószámok módosítását kellet elvégezni, visszafizetés nem keletkezett. 
Kiskőrös Városának részére 934 millió Ft felhalmozási támogatás érkezett (az összes költségvetési bevétel 31 %-a), az alábbi projektekkel összefüggésben:
- Kiskőrös Város kerékpárút hálózatának komplex fejlesztése -

 DAOP-3.1.2/A-11-2011-0011





 
 149.428 ezer Ft,

- a PPP projektek kiváltása



     


 
 550.000 ezer Ft,

- Kiskőrös, Bem Iskola és Petőfi Kollégium épületenergetikai fejlesztése – 
KEOP-5.5.0/B/12-2013-0321






 177.390 ezer Ft,

- Kiskőrös Város szennyvízelvezetésének végleges megoldása – 
KEOP-1.2.0/09-11-2011-0042






   19.623 ezer Ft,
- Közösségi rendezvények külterületi feltételeinek biztosítása – LEADER     
     9.227 ezer Ft,

- Kiskőrösi Idősek Otthona felújítása, bővítése, technológiai korszerűsítése – 
TIOP-3.4.2-11/1-2012-0164







     9.035 ezer Ft.

Az Önkormányzat egyetlen önállóan működő és gazdálkodó költségvetési szerve a Polgármesteri Hivatal, amelynek tárgyévi bevétele 319.994 ezer Ft, amelynek 85%-a az Önkormányzattól kapott támogatás, a fennmaradó intézményi működési bevétel, illetve előző évi pénzmaradvány.
3. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)

Az Önkormányzat nettósított összes tárgyévi kiadása: 20.272.768 ezer Ft, ebből a költségvetési kiadás: 3.165.877 ezer, a finanszírozási kiadások 17.106.891 ezer Ft (részletesen a zárszámadásról szóló rendelet-tervezet 5. mellékletben).
A teljesített költségvetési működési kiadások (az összes költségvetési kiadás 65%-a) 37%-a személyi jellegű juttatás és ehhez kapcsolódó munkaadót terhelő járulék; 56%-a a dologi kiadások, a többi kiadás államháztartáson belülre és kívülre nyújtott támogatás, valamint pénzeszközátadás. 
A Hétszínvirág Oktatási és Kulturális Alapítványt 190 ezer Ft-tal támogattuk.

A 2014. évben a PPP konstrukciókkal kapcsolatban 109.720 ezer Ft kiadás teljesült. A kiváltás folyamata 2014-ben elkezdődött, de a fizetési kötelezettségünk 2015. évben is fennáll.
A 2014. évi bérkompenzáció és annak járulékai 11.295 ezer Ft többletkiadást eredményezett, amelynek teljes összegét finanszírozta a központi költségvetés.

A teljesített költségvetési felhalmozási kiadások (az összes költségvetési kiadás 35%-a) teljesítése 1.125.796 ezer Ft (részletesen a zárszámadásról szóló rendelet-tervezet 6. mellékletben).
A legfontosabb beruházások teljesített kiadásai:

- a PPP projektek kiváltása



     


 
    550.000 ezer Ft, 

- Bem József Általános Iskola és Petőfi Sándor Kollégium energetikai fejlesztése – 
KEOP-2012-5.5.0/B: 








    202.879 ezer Ft,

- Kiskőrös Város kerékpárút hálózatának komplex fejlesztése – 
DAOP-3.1.2/A-11-2011-0011:






    136.551 ezer Ft,

- Kiskőrösi Idősek Otthona felújítása, bővítése, technológiai korszerűsítése – 
TIOP-3.4.2-11/1-2012-0164:







      70.254 ezer Ft,

- Kiskőrös Város szennyvízelvezetésének végleges megoldása – 
KEOP-1.2.0/09-11-2011-0042:






      51.290 ezer Ft,

- Közösségi rendezvények külterületi feltételeinek biztosítása - LEADER:    
      16.019 ezer Ft,

- 4 db napelemes KEOP pályázat összesen:




    
      22.600 ezer Ft.
Kutatás és kísérleti fejlesztéssel kapcsolatban 2014-ben kiadása nem volt az Önkormányzatnak.

A Polgármesteri Hivatal tárgyévi kiadása 303.288 ezer Ft, amelynek 60%-a személyi jellegű juttatás és ehhez kapcsolódó munkaadót terhelő járulék, 10%-a dologi kiadások, 22% a jegyző hatáskörbe tartozó szociális jellegű támogatások/ellátások/juttatások, 8%-az előző évi szabad pénzmaradvány irányító szervnek történő visszafizetése.
4. Vis maior feladatok

Vis maior feladatokra sem bevételt, sem kiadást nem terveztünk, teljesítés sem történt.

5. Pénzmaradványok változásának tartalma és okai

Az Önkormányzat összes maradványa (intézményenként a zárszámadásról szóló rendelet-tervezet 11. mellékletben) az előző évhez hasonlóan jelentős összegű, 1.477.532 ezer Ft (többsége a kötvényforrásból fel nem használt rész), ennek 96,4%-a az Önkormányzat számláin realizálódott. 
Az alábbiak indokolják a nagy összegű pénzkészletet:

· kötvény lehívása teljes összegében nem történt meg, 

· előleg kifizetés pályázatokkal kapcsolatban, amelyeket nem használt fel még a Város,
· a működési bevételek túlteljesültek, 

· a takarékos gazdálkodásnak köszönhetően a kiadások alulteljesültek.

A Polgármesteri Hivatal maradványa 16.706 ezer Ft, amelyből 1.561 ezer Ft működési célú kötelezettséggel terhelt. A maradványok felosztását a zárszámadásról szóló rendelet-tervezet 12. melléklet tartalmazza. 
6. Értékpapír- és hitelműveletek alakulása, a hitel-állomány változásának tartalma, okai

A Képviselő-testület a 162/2013. (X.30.) határozatával egyetértett a CIB Bank Zrt. és az önkormányzat között fennálló folyószámlahitel szerződés likvid hitelként történő megkötésével 2014.01.02 -2014.06.30-ig terjedő időszakra. A hitelkerettel egyidejűleg a CIB Bank Zrt.-vel 2009. július 01. napjától megkötött bankszámla szerződés is 2014. június 30. napján lejárt, a szerződés időtartamának meghosszabbítására nem volt lehetőség.
A Képviselő-testület a 69/2014. (V.28.) határozata tartalmazta, hogy az új számlavezető pénzintézet a K&H Bank Zrt., 1095. Budapest, Lechner Ödön fasor 9. lett, felhatalmazta a polgármestert, hogy 3 éves határozott időtartamra - 2014.07.01. napjától 2017.06.30. napjáig - a bankszámlaszerződést és a 250.000.000 forint keretösszegű folyószámlahitel szerződést – likvid hitelként - a K&H Bank Zrt.-vel megkösse. A hitel-keret a határozatnak megfelelően 2014. december 31. napján feltöltésre került, majd 2015. január első munkanapján újból a rendelkezésünkre állt.

Kiskőrös Város Önkormányzata 2006-ban 17.601 ezer Ft összegben fejlesztési célú hitelt vett fel az OTP Bank Zrt-nél a Művelődési Központ felújítására, amelynek törlesztése 2008-ban kezdődött, visszafizetési határideje 2026. A fennálló le nem járt tőketartozás 2013. december 31. napján - az állami adósságkonszolidáció 2013. évi I. lépcső után – 7.146 ezer Ft.

Az Önkormányzat a 122/2008. (X.15.) határozat alapján elfogadta a Raiffeisen Bank ajánlatát és 3.018 ezer EUR névértékű, 20 éves futamidejű, deviza alapú kötvényt bocsátott ki fejlesztési feladatainak finanszírozásához. 2013. szeptemberében kezdődött a tőketörlesztés. A 2013. december 31. napon fennálló le nem járt tőketartozás - az állami adósságkonszolidáció 2013. évi I. lépcső után – 1.753.994 EUR.

Az állami adósságkonszolidációval összefüggésben 2014. évben a II. lépcsőben a Magyar Állam a Magyarország 2014. évi központi költségvetésről szóló 2013. évi CCXXX. törvény (továbbiakban: Költségvetési tv.) alapján az állam teljes mértékben átvállalta a települési önkormányzatok 2013. december 31-én fennálló a Költségvetési tv. 67. § (1) és (2) bekezdése szerint a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 3. § (1) bekezdés a)-d) és f) pontja szerinti kölcsön,- vagy hiteljogviszonyon, hiteljogviszonyt megtestesítő értékpapíron, váltókibocsátáson, pénzügyi lízingen, valamint szerződésben kapott legalább 365 nap futamidejű halasztott fizetésen, részletfizetésen alapuló tartozását, amely a hitelintézetekről és a pénzügyi vállalkozásokról szóló 1996. évi CXII. törvény szerinti pénzügyi intézmény felé állt fenn. 

Az átvállalás 2014. február 28. napjáig megtörtént, Kiskőrös Város Önkormányzatánál a 2014. évi konszolidáció teljes összege 557.053.697 Ft. A konszolidációhoz kapcsolódóan 180.019.881 Ft óvadék összeget fizetett az önkormányzat 2014. 02.28. napján a Magyar Államkincstár részére. Ez azt jelenti, hogy Kiskőrös Város Önkormányzatának jelenleg nincs a Gst. 3. § (1) bekezdés a)-d) és f) pontja szerinti fennálló adósságot keletkeztető fejlesztési célú ügylete. 

A számvitelről szóló 2000. évi C. törvény 60. §-ban foglaltak alapján kerültek elszámolásra a mérlegfordulónapi értékeléshez kapcsolódóan a külföldi pénzértékre szóló eszközök, kötelezettségek. 2014. december 31. napján kötelezettségünk nem állt fenn.

A kötvényhez kapcsolódó befektetett pénzeszközeink értéke 440.695 ezer Ft, amely csaknem 100 %-ban ( kivéve 7,91 EUR-t) forintban volt elhelyezve 2014.12.31. napján. A 2014-es évben a kötvény ellenértéke HUF, USD és EUR hagyományos bankbetétekben, átváltható prémium betétekben, határidős deviza ügyletekben, illetve származtatott, valamint strukturált betéti ügyletekben került elhelyezésre. A befektetések fedezetet nyújtottak eddigiekben a kötvény törlesztésére, kamatterheinek kifizetésére, valamint visszaforgatásra, újbóli befektetésre került.

2014. december 31-i fordulónapon az értékpapírok állománya:

OTP NyRt. 



    

 


  46.000 Ft

Dél-Alfödi Regionális Fejlesztési Zrt.
        


         6.951.058 Ft

Municipal


    

           



120.000 Ft

Homokhátsági Regionális Hulladékgazdálkodási Vagyonkezelő Zrt.
550.000 Ft

Összesen: 







         7.667.058 Ft

7. A vagyon alakulása

Az összesen önkormányzati mérleg-főösszeg – zárszámadásról szóló rendelet-tervezet 13/A. és 13/B. mellékletekben: 
2013. :
     
     9.086.116 ezer Ft 

2014. :
    
   10.213.140 ezer Ft.

                                   Növekedés:
     1.127.024 ezer Ft.
        
Kiskőrös Város Önkormányzatának egyszerűsített mérleg-főösszege:

2013. 12.31.:                  

9.623.198 ezer Ft 

2014. 01.01.:



9.029.392 ezer Ft (rendező mérleg)

2014. 12.31. :                 
         10.152.297 ezer Ft.

Növekedés 2014. évben:           1.122.905  ezer Ft.

Az államháztartási szervek számvitelének változása, amelyet az államháztartás számviteléről szóló 4/2013. (I. 11.) Korm. rendelet szabályoz, maga után vonta az államháztartási szervek, így az önkormányzatok esetében is a vagyon nyilvántartás szabályainak változását. 

Immateriálias javak, tárgyi eszközök változása
2013. 12.31.:                  

7 827 100 ezer Ft 

2014. 01.01.:



7 276 926 ezer Ft (rendező mérleg)

2014. 12.31.:                 
            8 479 441 ezer Ft.

Növekedés 2014. évben:           1 202 515 ezer Ft.

Az államháztartás számvitelének 2014. évi megváltozásával kapcsolatos feladatokról szóló 36/2013. (IX. 13.) NGM rendelet értelmében az önkormányzat tárgyi eszközei nyilvántartásából ki kellett vezetni az államháztartáson belül vagyonkezelésre adott eszközöket, mivel azokat a vagyonkezelésbe vevő szervezetnek kell nyilván tartania.
A fentiek alapján az összehasonlíthatóság érdekében a vagyon tekintetében a 2014.01.01 és 2014.12.31. időszakban történt változásokat célszerű elemezni.

A fenti vagyonelemeket három csoportra oszthatjuk:


1. Immateriális javak


2. Tárgyi eszközök


3. Koncesszióba, vagyonkezelésbe adott eszközök

I. Az immateriális javak értékében az elhasználódás mértékéből adódó csökkenést ellensúlyozta, sőt 2.908 ezer Ft összegű növekedést jelentett az önkormányzat esetében a pályázatból beszerzett szellemi termékek bekerülési értéke. Ennek következtében ezen mérlegtétel értéke 2014. évben 2.716 ezer Ft összegben növekedett.

II. A tárgyi eszközök értékének nagyobb mértékű növekedése: 1.257.870 ezer Ft. Ezt az év közben is folytatódó beruházások értékének növekedése: 484.101 ezer Ft, további növekedés jelentkezett az ingatlanok, tárgyi eszközök üzembehelyezése során: 773.769 ezer Ft.

a., Az ingatlanok és gépek, berendezések értéke az alábbi pályázatok lezárása következtében növekedett:

· DAOP-3.1.1/B-11-2012-0029 - Belterületi út fejlesztése Kiskőrös városában (Kossuth Lajos utca áthúzódó beruházási kiadásai
· Energetikai pályázatok:

· KEOP-4.10.0/A/12-2013-0441 Petőfi Sándor Művelődési Központban napelemes rendszer kiépítése;

· KEOP-4.10.0/A/12-2013-0450 Bem József Általános Iskolában napelemes rendszer kiépítése;

· KEOP-4.10.0/A/12-2013-0254 Polgármesteri Hivatal épületén napelemes rendszer kiépítése;

· KEOP-4.10.0/A/12-2013-0402 Kiskőrösi Strandfürdő épületén napelemes rendszer kiépítése;
· DAOP-3.1.2/A-11-2011-0011 Belterületi kerékpár hálózatának komplex fejlesztése.
· Leader Közösségi tér fejlesztése (Óriás sátor és padok vásárlása)

b., Az ingatlanok és tárgyi eszközök értéke az alábbi folyamatban lévő pályázatok eszközbeszerzése következtében növekedett:

- TÁMOP-6.1.2-11/3-2012-0022 Kiskőrösi Kistérség komplex egészségfejlesztési Programja

- TIOP-3.4.2-11/1-2012-0164 Kiskőrös, Sárkány József utcai idősek otthona felújítása, bővítése, technológiai korszerűsítése

c., Az ingatlanok és gépek, berendezések  értéke az alábbi jelentősebb összegű vásárlások következtében növekedett:

· PPP projektek keretében megvalósult ingatlanok megvásárlása:

· Tornaterem értéke: 170.000 ezer Ft;

· Tanuszoda értéke:   380.000 ezer Ft;

· Egyéb ingatlanok vásárlása, felújítása: 7.845 ezer Ft;

· Intézményi eszközbeszerzések: 6.149 ezer Ft

III. A vagyonkezelésbe adott eszközök értékének csökkenése: 58.071 ezer Ft, az elhasználódás mértékéből adódó értékcsökkenés elszámolásából, továbbá a kezelésre átadott ingatlanok, tárgyi eszközök önkormányzat részére történt visszaadásának rendezéséből adódik.

Környezet védelmét közvetlenül szolgáló tárgyi eszközeink:


       Ft-ban

Megnevezés:
    bruttó érték:
  tárgyévi ÉCS:
halmozott ÉCS:     nettó érték:

Zajszintmérő:
        138.072

      0 


        138.072                      0
Integráló
zajszintmérő:
        372.500

      0

                    372.500
                    0

tűmegsemmisítő       30.750

      0


          30.750

        0
Veszélyes hulladék, környezetre káros anyag (tű, fecskendő, betegellátási hulladék) az Egészségügyi, Gyermekjóléti és Szociális Intézménynél keletkezett. Az anyagok elszállítását és megsemmisítését a SEPTOX Kft. végezte, amelyért 40.514 Ft-ot fizettünk 2014-ben.
Állati tetemek elszállítását az ATEV Fehérjefeldolgozó Zrt. végzi, a szolgáltatásért a 2014. évben 38.989 Ft-ot fizettünk.

Gazdasági társaságok, ahol 25%-os tulajdoni hányadot meghaladó részesedéssel bír az önkormányzat:

Minősített többségi befolyás:    Kőröskom Kft. 6200 Kiskőrös, Petőfi Sándor út 108.

    100%-os részesedés, 9.730.000 Ft értékű,

8. Számviteli politika

Év közben az alábbi szabályzatok módosítása történt meg:
· 2014. január 01-i hatállyal a Bizonylati szabályzat és ahhoz kapcsolódó Bizonylati album,
· 2014. január 01-i hatállyal Számviteli politika,
· 2014. március 26-i hatállyal Önköltségszámítási és arányosítási szabályzat
· 2014. július 01-i és 2014. november 07-i hatállyal a Kiskőrös Város Polgármesterének és Jegyzőjének együttes utasítása a Polgármesteri Hivatal gazdálkodási szabályzatáról,
· 2014. július 02-i hatállyal a Pénz- és értékkezelési szabályzat,
· 2014. március 31-től, majd 2014. július 2-től a Kiskőrösi Polgármesteri Hivatal gazdasági szervezetének ügyrendje.

A módosításokat elsősorban a külső szabályozók változása - az államháztartás számviteléről szóló 4/2013. (I. 11.) Korm. rendelet 2014. január 1. napjától teljesen újraszabályozta az államháztartási számvitelt -, a számlavezető pénzintézeti váltás és a személyi változások indokolták.
9. A zárszámadási rendelet 2014. évi költségvetésre gyakorolt hatásai

A 2014. évben képződött maradvány összegét a 2015. évi költségvetési rendeletbe szükséges beépíteni.

A közvetett támogatások körét a zárszámadásról szóló rendelet-tervezet 1. kimutatása tartalmazza.

A normatív állami hozzájárulások, támogatások alakulását a zárszámadásról szóló rendelet-tervezet 3. kimutatás szemlélteti.

A 2014. évet követő 3 év tervezett bevételi előirányzatainak és kiadási előirányzatainak keretszámait a zárszámadásról szóló rendelet-tervezet 4. kimutatás mutatja be. 
Kiskőrös, 2015. április 17.

2

